Diari Oficial de la Generalitat Valenciana


Sumari del DOGV 7516, del 30-04-2015 (2015/3722)

ORDE 12/2015, de 10 d'abril, de la Conselleria d'Infraestructures, Territori i Medi Ambient, per la qual es declara la reserva de fauna silvestre del Pou del Rollo, en el terme municipal d'Ares del Maestrat.
---------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2015/04/10/12/dof/vci/html**

### Dades del document

Número de DOGV
:   7516

Data del DOGV
:   30-04-2015

Secció del DOGV
:   I. DISPOSICIONS GENERALS

Número del document
:   2015/3722


Data del document
:   10-04-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Ordre

Descriptors 

:   * Ares del Maestrat
    * fauna
    * protecció de la fauna
    * reserva natural
    * legislació

ORDE 12/2015, de 10 d'abril, de la Conselleria d'Infraestructures, Territori i Medi Ambient, per la qual es declara la reserva de fauna silvestre del Pou del Rollo, en el terme municipal d'Ares del Maestrat. [2015/3722]  
Per mitjà del Decret 32/2004, de 27 de febrer, del Consell de la Generalitat, pel qual es crea i regula el Catàleg Valencià d'Espècies de Fauna Amenaçades i s'establixen categories i normes per a la seua protecció, es regula, en l'article 12, la figura de reserva de fauna silvestre, a fi de dotar d'un règim de protecció específic a aquells espais de relativament xicoteta extensió que continguen poblacions excepcionals d'espècies de fauna silvestre, alberguen temporalment algunes d'estes en fases vitals crítiques per a supervivència o siguen objecte de treballs continus d'investigació.  
L'Ajuntament d'Ares del Maestrat ha proposat la declaració de la reserva de fauna silvestre del Pou del Rollo per complir els requisits mencionats, ja que alberga poblacions d'ofegabous (Pleurodeles waltl) i altres amfibis, cloïssa Musculium lacustre i els invertebrats aquàtics Nepa cinerea i Ranatra linearis.  
La tramitació d'esta orde s'ha ajustat al procediment establit en l'article 12 del Decret 32/2004 esmentat.  
Per tot l'anterior i d'acord amb el que establix el Decret 32/2004, del Consell de la Generalitat, pel qual es crea i regula el Catàleg Valencià d'Espècies de Fauna Amenaçades i s'establixen categories i normes per a la seua protecció,  
  
  
ORDENE  
  
Article 1. Declaració de la reserva de fauna silvestre  
1. Es declara la reserva de fauna silvestre del Pou del Rollo l'àmbit territorial de la qual queda delimitat en l'annex I d'esta orde. L'annex II inclou un mapa d'ubicació i delimitació.  
2. S'aproven les seues normes de protecció, el contingut de les quals està constituït per les limitacions d'ús i actuacions de conservació, incloses en l'annex I d'esta orde.  
  
Article 2. Gestió de la reserva  
La gestió de la reserva és responsabilitat de la conselleria competent en matèria de biodiversitat i el seu objectiu és la consecució d'un estat de conservació favorable de les poblacions animals existents.  
  
  
Article 3. Autoritzacions  
L'alçament excepcional de les limitacions establides en esta orde correspon a la direcció territorial de Castelló de la conselleria competent.  
  
Article 4. Senyalització de la reserva  
En els accessos a les reserva s'instal·laran senyals indicadors segons el model determinat per la conselleria competent.  
  
  
DISPOSICIÓ FINAL  
  
Única. Entrada en vigor  
La present orde entrarà en vigor l'endemà de la seua publicació en el Diari Oficial de la Comunitat Valenciana.  
  
València, 10 d'abril de 2015  
  
La consellera d'Infraestructures, Territori i Medi Ambient,  
ISABEL BONIG TRIGUEROS  
  
  
ANNEX I  
Descripció de límits i normes de protecció  
  
Reserva de fauna silvestre del Pou del Rollo  
  
Límits: LL reserva se situa en el polígon 7, parcel·la 9005 del cadastre del terme municipal d'Ares del Maestrat. Els límits de la reserva estan definits pel polígon els vèrtexs dels quals tenen les coordenades següents UTM, fus 30, ETRS89:  
  
Vèrtex X Y  
1 268738 4476808  
2 483316 4476806  
3 792736 4476791  
4 502565 4476790  
5 199583 4476773  
6 313933 4476775  
7 879847 4476780  
8 718220 4476786  
9 875556 4476788  
  
Superfície projectada: 0,21 hectàrees.  
Terme municipal: Ares del Maestrat.  
Titularitat: pública, via pecuària número 18 de la classificació d'Ares del Maestrat, Colada del Mas del Pla.  
Espècies prioritàries: ofegabous (Pleurodeles waltl) i altres amfibis, cloïssa Musculium lacustre i els invertebrats aquàtics Nepa cinerea i Ranatra linearis.  
Descripció: bassa de forma irregular circular, que té en el seu interior un mur format per pedres en la part de recollida d'aigua per escolament. Es manté l'aigua inclús durant períodes de sequera. Contigus a la bassa hi ha dos pous.  
Normes de protecció  
1. Limitacions d'ús. En l'àmbit de la reserva queden prohibides les activitats següents:  
- Alteració no autoritzada de la vegetació.  
- Extracció d'aigua de la tolla o dels pous, excepte per a usos ramaders.  
- Abocament de materials sòlids o líquids en la tolla i el seu entorn.  
- Destrucció o modificació de les tanques.  
- Captura o recol·lecció no autoritzada de qualsevol exemplar de flora o fauna silvestre.  
- Introduccions no autoritzades de fauna i flora.  
- Alteracions no autoritzades del terreny.  
2. Actuacions de conservació  
- Seguiment de les poblacions animals presents.  
- Instal·lació de cartells informatius.  
- Estudi del possible tancament a l'accés de bestiar a l'interior de la bassa.  
- Restitució i manteniment dels llits d'escolament que aporten aigua a la reserva.  
- Restauració dels marges de pedra seca de la tolla i el seu entorn.  
- Realització de xicotets dragatges selectius per a eliminar l'excés de sediments i vegetació, en les condicions d'època i execució que establisca la conselleria.  
- Eliminació d'espècies de flora i fauna exòtiques si es donara el cas.


Còpia Permalink ELI